ชื่อไทย: มังกรทะเลใบหญ้า
ชื่อสามัญ: seadragon, Weedy seadragon
ชื่อวิทยาศาสตร์: Phyllopteryx taeniolatus
วงศ์ (Family): Syngnathidae
ถิ่นกำเนิด: ตอนใต้ของออสเตรเลีย อาศัยอยู่ตามกองหินและแนวปะการัง กอสาหร่าย ความลึกถึง 50 เมตร 
รายละเอียด: ตลอดทั้งตัวมีสีสดใสสีพื้นเป็นสีส้มแดง ลายทางสีน้ำเงิน มีจุดสีขาวและลายแต้มสีเหลืองจำนวนมาก จมูกยาวลักษณะคล้ายท่อ เมื่อโตเต็มที่มีความยาวได้ถึง 45 เซนติเมตร แต่ขนาดโดยทั่วไปประมาณ 30 เซนติเมตร มีรยางค์เป็นแผ่นคล้ายใบไม้ขนาดเล็กซึ่งมีลักษณะคล้ายสาหร่ายทะเลเอาไว้ใช้อำพรางตอนอาศัยอยู่กับกอสาหร่าย มีครีบหลังยาวและมีครีบอกขนาดเล็กบริเวณหลังศีรษะ ร่างกายภายนอกค่อนข้างแข็ง
ประเภท (Catalogy): สัตว์ทะเล